SETบ่ายไปต่อเป้าหมาย 1,430-1,460แนะกลุ่มแบงก์-รับเหมาฯเทคนิคฯฟื้นตัว
แนวโน้มการลงทุนในช่วงบ่ายนี้ตลาดฯคงจะผันผวนในแดนบวก และมีโอกาสที่จะดัชนีฯจะย่อตัวในระหว่างทาง พร้อมให้แนวรับ 1,415 จุด ส่วนแนวต้าน 1,430 จุด แนะกลุ่มแบงก์-รับเหมาฯเทคนิคฯฟื้นตัว และคาดว่าจะ Outperform ตลาดในช่วงนี้
30 พ.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (30 พ.ค.) ปรับตัวขึ้น รับ Sentiment จากภายนอกประเทศ และการกลับมาซื้อสุทธิของนักลงทุนต่างชาติเมื่อวันศุกร์ที่ผ่านมาที่ค่อนข้างดี ทั้งในหุ้นและอนุพันธ์ แต่การปรับตัวขึ้นยังไม่ได้สะท้อนภาพที่แข็งแกร่ง คงต้องรอภาพชัดเจนจาก Flow ต่างชาติไหลเข้ามาก่อน บ่ายนี้ตลาดฯคงผันผวนในแดนบวก ดัชนีฯมีโอกาสย่อตัวระหว่างทาง พร้อมให้แนวรับ 1,415 แนวต้าน 1,430 จุด
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้น รับ Sentiment จากภายนอกประเทศ และการกลับมาซื้อสุทธิของนักลงทุนต่างชาติเมื่อวันศุกร์ที่ผ่านมาที่ค่อนข้างดี ทั้งในหุ้นและอนุพันธ์ แต่การปรับตัวขึ้นยังไม่ได้สะท้อนภาพที่แข็งแกร่ง คงต้องรอภาพชัดเจนจาก Flow ต่างชาติไหลเข้ามาก่อน
ส่วนการที่ประธานธนาคารกลางสหรัฐ (เฟด) หนุนเฟดปรับขึ้นอัตราดอกเบี้ยในช่วงไม่กี่เดือนข้างหน้านั้น ส่งผลให้เงินบาทอ่อนค่าลง ซึ่งก็ไม่น่าจะหนุนให้ Flow ไหลเข้ามา และตลาดฯก็ได้ปรับตัวขึ้นไปมากแล้ว ขณะที่วอลุ่มเทรดไม่หนาแน่นตามดัชนีฯที่ขึ้นไป ดังนั้นจึงต้องระวังแรงขาย และระวังการย่อตัวระหว่างทาง
ด้านตลาดหุ้นอื่นในภูมิภาคเอเชียเช้านี้ส่วนใหญ่อยู่ในแดนบวก ตามตลาดสหรัฐฯที่ปรับตัวขึ้นไปเมื่อวันศุกร์ที่ผ่านมา อย่างไรก็ตามราคาน้ำมันที่ปรับตัวขึ้นไปมากแล้วก็อาจทำให้นักลงทุนระมัดระวังการลงทุนด้วย
ส่วนแนวโน้มการลงทุนในช่วงบ่ายนี้ตลาดฯคงจะผันผวนในแดนบวก และมีโอกาสที่จะดัชนีฯจะย่อตัวในระหว่างทาง พร้อมให้แนวรับ 1,415 จุด ส่วนแนวต้าน 1,430 จุด
 
บล.ธนชาต ระบุในบทวิเคราะห์ (30 พ.ค.) ว่า  SET มีแนวโน้มปรับสูงขึ้นไปที่เป้าหมายระยะสัปดาห์ที่ 1,430-1,460 จุด และมีแนวต้านย่อยที่จุด สูงสุดเดิมบริเวณ 1,432 จุด ด้วยปัจจัยสนับสนุนจาก “Earnings Driven” หรือ Outlook กำไรบริษัทจดทะเบียนที่ดีขึ้น…กลุ่มธนาคาร และรับเหมาฯ มีสัญญา “ฟื้นตัว” ในทางเทคนิค และคาดว่าจะ Outperform ตลาดในช่วงนี้
แนะนำ “ซื้อ” กลุ่มรับเหมาฯ มองราคาหุ้นที่ Underperform ตลาดตั้งแต่ต้นปีสะท้อนผลการดำเนินงานไตรมาส 1/59 ที่ไม่ดีไปแล้ว ขณะที่การประมูลโครงสร้างพื้นฐานที่เร่งตัวขึ้นตั้งแต่กลางปีนี้ โดยเฉพาะสนามบินสุวรรณภูมิเฟส 2  จะเป็นปัจจัยหนุน Sentiment ขณะที่ถ้าพิจารณาในเชิงเทคนิคกลุ่มรับเหมาฯ มีสัญญาณ “กลับตัว” ไม่ว่าจะเป็น STEC (แนวต้าน 23.1/24.3 บาท) CK (แนวต้าน 25.75/26.5 บาท) และ UNIQ (แนวต้าน 17.5/18.1 บาท
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า    
ADVANC มูลค่าการซื้อขาย 1,236.94 ล้านบาท ปิดที่ 164.00 บาท เพิ่มขึ้น 4.50 บาท
KBANK  มูลค่าการซื้อขาย 1,095.31 ล้านบาท ปิดที่ 172.50 บาท เพิ่มขึ้น 4.50 บาท     
IVL    มูลค่าการซื้อขาย 1,018.42 ล้านบาท ปิดที่  33.25 บาท ลดลง  0.50 บาท
PTT    มูลค่าการซื้อขาย   987.90 ล้านบาท ปิดที่ 312.00 บาท เพิ่มขึ้น 5.00 บาท         
SCB    มูลค่าการซื้อขาย   921.32 ล้านบาท ปิดที่ 132.00 บาท เพิ่มขึ้น 2.50 บาท